**

REPUBLIKA HRVATSKA

VRHOVNI SUD REPUBLIKE HRVATSKE

 Ured predsjednika

Broj: Su-VII-4/2025-10

Zagreb, 26. ožujka 2025.

Na temelju članka 19. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., u postupku jednostavne nabave robe – uredske potrepštine, sutkinja ovlaštena za obavljanje poslova sudske uprave u Vrhovnom sudu Republike Hrvatske donijela je:

O D L U K U

U postupku jednostavne nabave robe – uredske potrepštine, Ev. nabave br. 1/2025 za naručitelja - Vrhovni sud Republike Hrvatske, odabire se ponuda ponuditelja: Narodne novine d.d., OIB: 64546066176, s kojim će se sklopiti ugovor.

O b r a z l o ž e nj e

1. Vrhovni sud Republike Hrvatske, kao naručitelj, proveo je postupak jednostavne nabave za predmet nabave robe – uredske potrepštine, Ev. br. nabave 1/2025 procijenjene vrijednosti nabave: 14.000,00 EUR bez PDV-a, na temelju odredbi Pravilnika o postupku jednostavne nabave u Vrhovnom sudu Republike Hrvatske od 1. veljače 2023. broj Su-VII-44/2022-1.

1.1 Cijena odabrane ponude iznosi 7.285,60 EUR, odnosno cijena ponude sa porezom na dodanu vrijednost iznosi 9.107,00 EUR. Cijena odabrane ponude je u skladu s procijenjenom vrijednosti nabave.

2. Naručitelj je izradio dokumentaciju o nabavi, pozvao tri gospodarskog subjekta na dostavu ponude i objavio poziv na dostavu ponude na mrežnoj stranici naručitelja na temelju pripremljene dokumentacije.

3. U otvorenom roku za dostavu ponuda koji je trajao do 24. ožujka 2025. do 15,00 sati ponude su dostavila tri gospodarska subjekta i to:

1. Narodne novine d.d., Zagreb, Savski gaj XIII. 6

2. FIV d.o.o., Zagreb, Dobri dol 36

3. LELUBA d.o.o., Sesvete, Brestovečka 23a,

što je zabilježeno u Upisniku ponuda broj Su-VII-4/2025-4 i Zapisniku o otvaranju ponuda broj Su-VII-4/2025-8 od 24. ožujka 2025. i Zapisniku o pregledu i ocjeni ponuda broj Su-VII-4/2025-9 od 25. ožujka 2025.

4. U postupku otvaranja, pregleda i ocjene ponuda ponuditelja, ovlašteni predstavnici naručitelja su izvršili otvaranje, pregled i ocjenu ponuda te provjeru uvjeta osnova isključenja i uvjeta sposobnosti za sve ponuditelje što su konstatirali u Zapisnicima.

5. Kriterij odabira ponude je valjana ponuda (prihvatljiva, prikladna i pravilna) koja je najpovoljnija s najnižom cijenom, sukladno točki 8. Dokumentacije o nabavi, Ev. br. 1/2025, br. Su-VII-4/2025 od 17. ožujka 2025.

6. Predstavnici stručnog povjerenstva, odnosno ovlašteni predstavnici naručitelja su utvrdili da su ponude ponuditelja Narodne novine d.d., Zagreb, Savski gaj XIII. 6, ponuditelja FIV d.o.o.,Zagreb, Dobri dol 36 i ponuditelja LELUBA d.o.o.Sesvete, Brestovečka 23a valjane, odnosno ispunjavaju uvjete i zahtjeve iz Dokumentacije o nabavi.

7. Na temelju odredbe članka 22. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., protiv ove odluke ponuditelji nemaju pravo na pravni lijek.

8. Odluka o odabiru proizvodi pravne učinke od dostave iste svim sudionicima predmetnog postupka nabave.

 SUTKINJA OVLAŠTENA

ZA OBAVLJANJE POSLOVA SUDSKE UPRAVE

Gordana Jalšovečki

Dostaviti Odluku odabranom ponuditelju iz izreke ove Odluke te svim gospodarskim subjektima koji su dostavili ponude, elektroničkim putem s potvrdom o primitku:

1. Narodne novine d.d.

2. FIV d.o.o.

3. LELUBA d.o.o.

4. za spis, ovdje